Posavski kanton

Posavski kanton (Županija Posavska) je jedan od deset kantona Federacije Bosne i Hercegovine. Nalazi se na sjeveru Bosne i Hercegovine i sastoji se od dva teritorijalno odvojena džepa. Predstavlja najmanji kanton Federacije, s površinom od 331 km² (samo 50% većom od obližnjeg Distrikta Brčko), a u njemu prema popisa stanovništva iz 2013. godine živi 43.453 stanovnika, po nacionalnosti uglavnom (77,3%) Hrvati. Kanton se dijeli u općine Domaljevac-Šamac, Odžak i Orašje. Središte kantona je Orašje, gdje živi 3.613 stanovnika. Kanton se uglavnom sastoji od oblasti Bosanske Posavine koja su tokom rata u BiH ostale pod kontrolom HVO-a, odnosno vlade u Sarajevu, te koje su temeljem Dejtonskog mirovnog sporazuma pripale Federaciji BiH. Povezano Bosanska Posavina Brodsko-posavska županija